Publication: Magyar Közlöny
Issue: MK-2001-6 (Year: 2001, Number: 6)
Era: 1990-2004
Section: 5. számú melléklet a 7/2001. (I. 17.) FVM rendelethez
Paragraph Index: 1338

b) az a) pontban meghatározott faiskolai növényt: ba) az a) pontban meghatározott időszak alatt — legalább 50 cm-rel a talajfelszín felett lévő polcon, cserépedényben ültetve helyezték el, — megfelelő kezeléssel biztosították a nem európai rozsdakórokozóktól való mentességet, és a hatóanyagot, a koncentrációt és e kezelések idejét a növényegészségügyi bizonyítvány „fertőtlenítés és/vagy fertőtlenítő kezelés” rovatában feltüntették, — a növényen évente megfelelő időközönként legalább hatszor hatósági növényegészségügyi ellenőrzést kell végezni a zárlati és vizsgálatköteles nem zárlati károsító előfordulására . Az a) pontban hivatkozott faiskolák közvetlen szomszédságában lévő növényeket is vizsgálni kell. A szemléket a táblán vagy a faiskolában valamennyi sor, legalább vizuális vizsgálatával, valamint a termesztő közegben lévő növény valamennyi részének vizuális vizsgálatával kell elvégezni. Nemzetségenként egy véletlenszerűen vett 2001/6. szám Növények, növényi termékek és egyéb anyagok Különleges előírások mintát kell megvizsgálni. Azaz, ha e nemzetségben maximum 3000 növény található, akkor 300 mintát, ennél több növény esetében pedig a növények 10%-át kell megvizsgálni, — a szemlék során a növény mentes kell legyen zárlati és vizsgálatköteles nem zárlati károsítótól. A fertőzött növényt el kell távolítani. A fennmaradó növényeket, ahol szükséges, hatékony kezelésnek kell alávetni és megfelelő ideig kell tárolni. A tárolás alatt a növényt meg kell vizsgálni a fentiekben meghatározott károsítóktól való mentesség biztosítására, — még nem használt mesterséges termesztő közegbe, vagy olyan természetes termesztő közegben termesztették, amelyet gázosítottak, vagy megfelelő hőkezelésnek vetettek alá zárlati és vizsgálatköteles nem zárlati károsítóval való mentesség biztosítására, — olyan körülmények között tartják, amely biztosítja, hogy a termesztő közeg zárlati és vizsgálatköteles nem zárlati károsítótól mentes marad a szállítást megelőző két héten át: = a növényt lerázzák és tiszta vízzel lemossák az eredeti termesztő közeget úgy, hogy csak a csupasz gyökérzet maradjon, vagy = a növényről lerázzák és tiszta vízzel lemossák az eredeti termesztő közeget, és olyan termesztő közegbe ültetik át, amely a ba) pontja előírásainak megfelel, vagy = megfelelő kezelésnek vetik alá, hogy a termesztő közeget mentesítsék a nem európai zárlati és vizsgálatköteles nem zárlati károsítóktól. E kezelések hatóanyagát, koncentrációját és idejét a növényegészségügyi bizonyítvány „fertőtlenítés és/vagy fertőtlenítő kezelés” rovatában fel kell tüntetni, és bb) zárt tárolóeszközbe csomagolják, amelyet hatóságilag lepecsételnek és feltüntetik az engedélyezett faiskola regisztrációs számát. Ezt a számot, a szállítmány beazonosíthatósága miatt, fel kell tüntetni növényegészségügyi bizonyítvány „fertőtlenítés és/vagy fertőtlenítő kezelés” rovatában.

Source: https://magyarkozlony.hu/hivatalos-lapok/2bcee367d229f7e9867613d4ed6ad2207b74c085/dokumentumok/af77a479b32bf66351bc692b4ac26933c2470019/letoltes